cyanic-selkie/wikianc huggingface dataset:
ফ্লোরিন
আবিষ্কার
১৫২৯ সালে জার্মান পদার্থবিজ্ঞানী ও খনিজবিজ্ঞানী গেয়র্গিউস আগ্রিকোলা (গেয়র্গ বাউয়ার) ফ্লোরিন-সমৃদ্ধ খনিজ ফ্লোরাইট বা ফ্লোরোস্পারের বর্ণনা দেন। ১৬৭০ সালের দিকে জার্মান বিজ্ঞানী হাইনরিখ শ্ভা‌নহার্ড লক্ষ্য করেন যে ফ্লোরোস্পারের (সেসময় সেটি "বোহেমীয় পান্না" নামে পরিচিত ছিল) সাথে শক্তিশালী অ্যাসিড মেশালে উৎপন্ন তরল দিয়ে কাচের উপরে দাগ কাটা সম্ভব। সম্ভবত ১৭২০ সালে একজন বেনামী ইংরেজ কাচমিস্ত্রী সম্ভবত প্রথম অশোধিত হাইড্রোফ্লোরিক অ্যাসিড প্রস্তুত করেন। ১৭৭১ সালে সুয়েডীয় রসায়নবিদ কার্ল ভিলহেল্ম শেলে কাঁচের বকযন্ত্রে ফ্লোরোস্পারকে ঘন সালফিউরিক অ্যাসিডের সাথে উত্তপ্ত করে অবিশুদ্ধ হাইড্রোফ্লোরিক অ্যাসিড প্রস্তুত করতে সক্ষম হন, কিন্তু উৎপন্ন অ্যাসিডটি কাচের পাত্রের অনেক ক্ষয়সাধন করে। তাই পরবর্তী ফ্লোরাইট-সংক্রান্ত পরীক্ষাগুলি ধাতব পাত্রে সম্পাদন করা হত। কিন্তু ১৯শ শতকের আগ পর্যন্ত বিজ্ঞানীরা হাইড্রোফ্লোরিক অ্যাসিডকে ফ্লোরোস্পারের অবিচ্ছেদ্য একটি অংশ ও ক্ষয়কারী তরল হিসেবেই গণ্য করতেন, ফ্লোরিনের অ্যাসিড বা অম্ল হিসেবে নয়। ১৯শ শতকের শুরুর দিকে বিজ্ঞানীরা বুঝতে পারেন যে ফ্লোরোস্পার ও এই জাতীয় খনিজগুলিতে একটি অজানা মৌলিক পদার্থ বিদ্যমান। ১৮০৯ সালে প্রায় পানিমুক্ত শুষ্ক হাইড্রোফ্লোরিক অ্যাসিড প্রস্তুত সম্ভব হয়, যদিও এটি কীসের অম্ল তা জানা ছিল না। ১৮১১ সালে ফরাসি পদার্থবিজ্ঞানী অঁদ্রে-মারি অঁপের প্রস্তাব করেন যে অ্যাসিডটি হাইড্রোজেনের সাথে অজানা একটি মৌলের সংযোগে গঠিত, যে মৌলটি ক্লোরিনের অনুরূপ। অঁপের এই অজানা মৌলটির নাম "ফ্লোরিন" রাখার প্রস্তাব করেন। ফ্লোরোস্পারকে ক্যালসিয়াম ফ্লোরাইড হিসেবে শনাক্ত করা হয়। কিন্তু ফ্লোরিনকে পৃথক করতে আরও প্রায় ৭০ বছর লেগে যায়। প্রথমে ফরাসি বিজ্ঞানী এদমোঁ ফ্রেমি ও ইংরেজ বিজ্ঞানী জর্জ গোর তড়িৎ বিশ্লেষণের মাধ্যমে এটি পৃথক করার চেষ্টা করে ব্যর্থ হন। গোর সম্ভবত স্বল্প পরিমাণে ফ্লোরিন তৈরি করতে সক্ষম হয়েছিলেন, কিন্তু উৎপন্ন হবার সাথে সাথে ফ্লোরিন গ্যাসটি অপর ইলেকট্রোডের হাইড্রোজেনের সাথে বিক্রিয়া করে বিস্ফোরণ ঘটায় ও গোরের যন্ত্রপাতি নষ্ট করে দেয়। শেষ পর্যন্ত ফ্রেমির ছাত্র ফরাসি রসায়নিবিদ ফের্দিনঁ ফ্রেদেরিক অঁরি মোয়াসঁ (Henri Moissan) সর্বপ্রথম ১৮৮৬ সালে ধারাবাহিকভাবে বেশ কিছু বিপজ্জনক পরীক্ষা পরিচালনার মাধ্যমে ফ্লোরিন গ্যাসটিকে পৃথক করতে সক্ষম হন। এ কাজ করতে গিয়ে তিনি নিজেও একাধিকবার বিষক্রিয়ার শিকার হন। মোয়াসঁ তার পরীক্ষায় প্লাটিনাম ধাতুর তৈরি সরঞ্জাম ব্যবহার করেন। ১৯০৬ সালে তিনি ফ্লোরিন পৃথকীকরণ ও শনাক্তকরণের জন্য রসায়নে নোবেল পুরস্কার লাভ করেন। নোবেল পুরস্কার সমিতি লেখে যে "আপনি যে অসাধারণ পরীক্ষা চালানোর দক্ষতার সাথে এই বন্যজন্তুসম মৌলিক পদার্থটির উপরে গবেষণা চালিয়েছেন, তা সারা বিশ্ব প্রশংসার চোখে দেখে।"
যৌগসমূহ ও ব্যবহার
২য় বিশ্বযুদ্ধের আগ পর্যন্ত খুবই স্বল্প পরিমাণে ফ্লোরিন উৎপাদন করা হয়েছিল। যুদ্ধের সময় পারমাণবিক বোমা প্রকল্পে ইউরেনিয়ামের সমস্থানিক পরমাণু বা আইসোটোপ আলাদা করার জন্য ব্যবহৃত ইউরেনিয়াম হেক্সাফ্লোরাইড যৌগ তৈরির কাজে ফ্লোরিনের দরকার হয়। বর্তমান যুগেও বেশিরভাগ উৎপাদিত ফ্লোরিন একই ধরনের একটি কাজের জন্য ব্যবহার করা হয়, যা হল নিউক্লীয় শক্তিকেন্দ্রে ইউরেনিয়ামের আইসোটোপ বা সমস্থানিক পৃথকীকরণ।
ফ্লোরোস্পারকে সালফিউরিক অ্যাসিডের সাথে উত্তপ্ত করলে হাইড্রোজেন ফ্লোরাইড নামের একটি যৌগ উৎপন্ন হয়, যা একটি বিষাক্ত তরল পদার্থ এবং ত্বকের গভীরে বেদনাদায়ক ক্ষতের সৃষ্টি করে। হাইড্রোজেন ফ্লোরাইডকে পানিতে দ্রবীভূত করলে হাইড্রোফ্লোরিক অ্যাসিড পাওয়া যায়। এই অ্যাসিডটি বৈদ্যুতিক আলোর বালবের ভেতরে খোদাই করতে বা কাচের পাত্রে নকশাকরণ বা ফ্রস্টিংয়ে ব্যবহৃত হয়।
ফ্লোরিনের একটি খনিজ ক্রায়োলাইট ব্যবহার করে বক্সাইট খনিজ থেকে অ্যালুমিনিয়াম ধাতু নিষ্কাশন করা হয়।
বর্তনী বিচ্ছিনকারক (সার্কিট ব্রেকার) যন্ত্রাংশে ফ্লোরিন ও সালফারের (গন্ধক) একটি যৌগ থাকে যেটি জরুরী অবস্থায় বিদ্যুতের প্রবাহ বন্ধ করে দিতে পারে। এছাড়া ফ্লোরিন স্বল্প পরিমাণে সালফার হেক্সাফ্লোরাইড যৌগটি প্রস্তুতকরণে ব্যবহার করা হয়; এই গ্যাসটি বৈদ্যুতিক যন্ত্রাংশসমূহে অন্তরক পদার্থ হিসেবে মূল্যবান।
চিনামাটির বাসনকোসনের কিছু কিছু উজ্জ্বল বহিস্থ প্রলেপের ভেতরে ফ্লোরিনের যৌগ ব্যবহার করা হয়।
দাঁতের ক্ষয়রোধের লক্ষ্যে দাঁতের মাজন (টুথপেস্ট) ও খাবার পানিতে একাধিক ফ্লোরিন যৌগ যোগ করা হয়। কীটনাশক ও জীবাণুনাশক হিসেবে ও বাসাবাড়িতে সরবরাহকৃত পানিতে সোডিয়াম ফ্লোরাইড স্বল্প পরিমাণে ব্যবহার করা হয়, যা দাঁতের এনামেলের সুরক্ষার জন্য ভাল। অক্সিসাইট নামের একটি ফ্লোরিন-সমৃদ্ধ তরল সুঁচের মাধ্যমে দেহে প্রবেশ করালে সেটি ক্ষতিগ্রস্ত দেহকলার কাছে অক্সিজেন পৌঁছে দেয় এবং সেগুলির নিরাময়ে সাহায্য করে।
ফ্লোরিনের আরেকটি যৌগ পলিটেট্রাফ্লোরোইথিলিন (পিটিএফই বা "টেফলন" বাণিজ্যিক মার্কা) ব্যাপকভাবে পিচ্ছিল (ইংরেজি "নন-স্টিক") রান্নার পাত্র তৈরিতে ব্যবহৃত হয়। এই যৌগটি পিচ্ছিল বলে রান্নার সময় পুড়ে যাওয়া খাবার পাত্রের গায়ে আটকে যেতে পারে না। পিটিএফই-এর সরু তন্তু দিয়ে হালকা জলনিরোধী বস্ত্রও প্রস্তুত করা হয়। একই পিটিএফই যৌগটিকে মার্কিন মহাশূন্য বিষয়ক সংস্থা নাসা মহাশূন্যচারীদের "স্যুট" বা বিশেষ পোশাক বানাতে ব্যবহার করে, কেননা এটি উত্তাপের বিরুদ্ধে প্রতিরোধ ক্ষমতা দান করে।
২০শ শতকের মধ্যভাগে ক্লোরোফ্লোরোকার্বন (সিএফসি) নামের একটি গন্ধহীন যৌগ উদ্ভাবন করা হয়, যেটি দাহ্য, ক্ষয়কারী বা বিষাক্ত নয়। এটি সহজেই গলে যায় ও স্বল্প তাপমাত্রায় ফুটতে শুরু করে। একারণে শীতকযন্ত্র বা রেফ্রিজারেটরে দুর্গন্ধযুক্ত ও বিষাক্ত অ্যামোনিয়া গ্যাসের পরিবর্তে শীতক পদার্থ হিসেবে ও অ্যারোসল নিক্ষেপক হিসেবে সিএফসি ব্যাপকভাবে ব্যবহৃত হওয়া শুরু হয়। কিন্তু কিছুদিন পরে বিজ্ঞানীরা অনুধাবন করেন যে এটি বায়ুমণ্ডলের ওজোন স্তর ফুটো হবার কারণ। তাই ১৯৭৭ সালের পর থেকে এর ব্যবহার কমে যায় ও অনেক দেশে এর ব্যবহার নিষিদ্ধ করে দেওয়া হয়।
জাজন
জাজন (جازان jazān),অথবা জিজান সৌদি আরবের দক্ষিণ-পশ্চিম কোনের জাজন অঞ্চলের প্রধান শহর। এ শহরের উত্তরে রয়েছে ইয়েমেন সীমান্ত। লোহিত সাগরের উপকূলের বন্দর নগরীর জাজন, পেতাশ্রয় ও কৃষি খামারে জন্য বিখ্যাত। আম, ডুমুর, এবং পেঁপে মত গ্রীষ্মমন্ডলীয় ফলের জন্য মধ্যপ্রাচ্যে এ শহরের বিশেষ কদর রয়েছে। এ শহরের গড়ে উঠছে সৌদি সলতনতের বৃহৎ বিনিয়োগে বিশেষ অর্থ ও বাণিজ্যকেন্দ্র। সমুদ্রপৃষ্ঠ থেকে জাজন নগরীর উচ্চতা ৪০ মিটার। ২০১২ সালের আদমশুমারি অনুসারে জনসংখ্যা এক লক্ষ পাঁচ হাজার ১৯৩ জন।
আবহাওয়া
প্রায় সার বছরই এখানে প্রচণ্ড গরম থাকে। শীতকাল এখানে খুব অল্প সময় স্থায়ী হয়। এখানে এপ্রিল থেকে অক্টোবর পর্যন্ত এখানে তাপমাত্রা ৩০ ডিগ্রি সেলসিয়াস থেকে ৪০ ডিগ্রি সেলসিয়াস পর্যন্ত থাকে। গড় তাপমাত্রা ৩১ ডিগ্রি সেলসিয়াস। বাতাসের আর্দ্রতার পরিমাণ ৭৫ শতাংশ। ২০১২ সালের ১০ জুলাই এখানে সর্বচ্চো তাপমাত্রা ৪৯ ডিগ্রি সেলসিয়াস রেকর্ড করা হয়। জাজন শহরের সর্ব নিম্ন তাপমাত্র রেকর্ড করা হয় ১৯৮৪ সালের ২৮ ফেব্রুয়ারিতে নয় ডিগ্রি সেলসিয়াস।
Another source with another data.
শাহাবুদ্দিন আহমেদ
বিচারপতি শাহাবুদ্দিন আহমেদ (১ ফেব্রুয়ারি ১৯৩০ - ১৯ মার্চ ২০২২) বাংলাদেশের একজন প্রখ্যাত আইনবিদ ও ৬ষ্ঠ প্রধান বিচারপতি এবং দু'বার দায়িত্বপালনকারী রাষ্ট্রপতি। তিনি প্রথমে ১৯৯০ সালের ৬ ডিসেম্বর হতে ১৯৯১ সালের ৯ অক্টোবর পর্যন্ত অস্থায়ীভাবে রাষ্ট্রপতি হিসাবে এবং পরবর্তীতে আওয়ামী লীগ সরকারের ক্ষমতায় থাকা-কালীন ১৯৯৬ সালের ২৩ জুলাই থেকে ২০০১ সালের ১৪ নভেম্বর পর্যন্ত রাষ্ট্রপতি হিসাবে দায়িত্ব পালন করেন। তিনি রাষ্ট্রপতি হিসেবে পাঁচ বছরের মেয়াদে নিরপেক্ষ ভূমিকার জন্য প্রশংসিত ছিলেন।
শিক্ষাজীবন
শাহাবুদ্দিন ১৯৪৫ সালে নান্দাইলের চন্ডীপাশা উচ্চ বিদ্যালয় থেকে প্রথম বিভাগে ম্যাট্রিক পাশ করেন। ১৯৪৮ সালে কিশোরগঞ্জের গুরুদয়াল কলেজ থেকে আইএ পাশ করার পর ঢাকা বিশ্ববিদ্যালয়ে ভর্তি হন। তিনি ঢাকা বিশ্ববিদ্যালয় থেকে ১৯৫১ সালে অর্থনীতিতে বিএ (অনার্স) এবং ১৯৫২ সালে আন্তর্জাতিক সম্পর্ক বিষয়ে স্নাতকোত্তর ডিগ্রি লাভ করেন। ১৯৫৪ সালে তদানীন্তন পাকিস্তানি সিভিল সার্ভিসের (সিএসপি) প্রতিযোগিতামূলক পরীক্ষায় উত্তীর্ণ হয়ে তিনি প্রথমে লাহোরের সিভিল সার্ভিস একাডেমি এবং পরে অক্সফোর্ড বিশ্ববিদ্যালয়ে জনপ্রশাসনে উচ্চতর প্রশিক্ষণ গ্রহণ করেন।
ভারপ্রাপ্ত রাষ্ট্রপতি
শাহাবুদ্দিন আহমেদের রাজনীতিতে আসাটা কিছুটা নাটকীয়। ৫ ডিসেম্বর ১৯৯০, মওদুদ আহমেদ উপ-রাষ্ট্রপতির পদ থেকে ইস্তফা দিলে তিনি উপ-রাষ্ট্রপতির পদে অধিষ্ঠিত হন। ৬ ডিসেম্বর ১৯৯০ রাষ্ট্রপতি জেনারেল হুসেইন মুহাম্মদ এরশাদ ক্ষমতাচ্যুত হবার পর, উদ্ভূত পরিস্থিতিতে বাংলাদেশের শূন্য রাষ্ট্রপতির পদে এবং নির্বাচন হবার আগ পর্যন্ত অন্তর্বর্তীকালীন সরকারের প্রধানরূপে কে আসীন হবেন তা নিয়ে বাংলাদেশের প্রধান দুটি রাজনৈতিক দল কোনো সমঝোতায় পৌঁছাতে পারছিল না। এক দল অন্য দলের প্রার্থীর প্রতি অনাস্থা পোষণ করছিল। অবশেষে যখন বিচারপতি শাহাবুদ্দিনের নাম এলো,তখন দুটি দলই ঐকমত্য পোষণ করল যে বিচারপতি শাহাবুদ্দিন-ই একটি সুষ্ঠু ও সুন্দর এবং নিরপেক্ষ নির্বাচন উপহার দিতে পারেন। ২৭ ফেব্রুয়ারি ১৯৯১ বাংলাদেশের ৫ম জাতীয় সাধারণ নির্বাচনের পর তিনি আবার তার মূল পদ সুপ্রিম কোর্টের প্রধান বিচারপতি হিসেবে যোগদান করেন।
রাষ্ট্রপতি
১৯৯৬ সালের ২৩ জুলাই তিনি আওয়ামী লীগের দ্বারা রাষ্ট্রপতির পদে মনোনয়নের পর কোনো প্রতিদ্বন্দ্বিতা ছাড়াই বাংলাদেশের রাষ্ট্রপতি নির্বাচিত হন। যদিও সংসদীয় গণতন্ত্রে প্রেসিডেন্টের ক্ষমতা খুবই সীমিত, তিনি রাজনৈতিক ক্ষেত্রে তার সততা এবং প্রজ্ঞা দ্বারা বাংলাদেশের সকল স্তরের মানুষের ভালোবাসা ও সম্মান জয় করেন। ১৪ই নভেম্বর, ২০০১ খ্রিস্টাব্দে তিনি রাষ্ট্রপতির পদ হতে অবসর গ্রহণ করেন।
সরকারের সাথে মতবিরোধ
১৯৯৬ সালে আওয়ামী লীগ ক্ষমতায় আসার পর নির্দলীয় ব্যক্তি হিসেবে তিনি রাষ্ট্রপতি নির্বাচিত হন। তিনি রাষ্ট্রপতি হওয়ার পর জননিরাপত্তা আইন নামের একটি বিতর্কিত আইন প্রণয়নের ক্ষেত্রে সই করতে অস্বীকৃতি জানান। সেকারণে তার সাথে তৎকালীন সরকার এবং আওয়ামী লীগের তিক্ততা তৈরি হয়েছিল। পরবর্তীতে সেই সম্পর্কের আর উন্নতি ঘটেনি। ২০১৬ সালে বিবিসি বাংলার সাক্ষাৎকারে অধ্যাপক আনিসুজ্জামান বলেছিলেন, "রাষ্ট্রপতি হিসেবে সরকারি প্রভাবমুক্ত হয়ে কাজ করতে চাওয়ায় তৎকালীন আওয়ামী লীগ সরকারের উচ্চ পর্যায়ের ব্যক্তিদের অনেকের বিরাগভাজন হয়েছিলেন তিনি। উনি নিজেকে যতদূর সম্ভব সরকারি বাধা-নিষেধের প্রভাব মুক্ত করে কিছু কথা বলেছিলেন, দেশের কল্যাণের জন্য। এই ধরনের কথা তিনি বলেছিলেন এবং কাজ তিনি করেছিলেন, তাতে পরবর্তীকালে ক্ষমতাসীন আওয়ামী লীগ কিছুটা রূষ্টই হয়েছিল।"
মৃত্যু
তিনি ২০২২ সালের ১৯ মার্চ, সকাল ১০টা ২৮ মিনিটে ৯২ বছর বয়সে ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন।
আরগোলিদা ফুটবল ক্লাব অ্যাসোসিয়েশন
এই সংস্থাটি আঞ্চলিক কাপের মতো প্রতিযোগিতার সকল কার্যক্রম পরিচালনা করে। বর্তমানে আরগোলিদা ফুটবল ক্লাব অ্যাসোসিয়েশনের সভাপতির দায়িত্ব পালন করছেন ভাসিলিস সিদেরিস।
বুড়িবালাম নদী
বুড়িবালাম নদী বা বুঢ়াবালাঙ্গ নদী (ବୁଢ଼ାବଳଙ୍ଗ ନଦୀ) (এটি বালাঙ্গ নদীও বলা হয়) ভারতের ওড়িশা রাজ্যের ময়ূরভঞ্জ ও বালেশ্বর জেলার মধ্য দিয়ে প্রবাহিত একটি ঐতিহাসিক নদী।
গতিপ্রকৃতি
বুড্ঢাবালাঙ্গ যার অর্থ পুরানো বালাঙ্গ, এটি সিমিলিপাল পাহাড় থেকে উৎপন্ন হয়ে সিমলিপাল জাতীয় উদ্যানে অবস্থিত ভারতের দ্বিতীয় সর্বোচ্চ জলপ্রপাত বরোহিপাণী (ବରେ୍ହଇପାଣି) জলপ্রপাতের মধ্য দিয়ে প্রবাহিত হয়ে বাঙ্গিরিপোসি থানার করঞ্জিয়াপাল গ্রাম পর্যন্ত উত্তর দিকে প্রবাহিত হয়। এরপরে, এটি উত্তর-পূর্ব দিকে ঘুরে রেলপথ ধরে ঝাঁকাপাহাড়ি গ্রাম পর্যন্ত প্রবাহিত হয়। সেখানে এটি দক্ষিণে গতিপথ পরিবর্তন করে কাতরা নালার সাথে মিলিত হয়ে নদীটি বারিপদা শহরের পাশ দিয়ে যায়। সবশেষে বালেশ্বর জেলার মধ্য দিয়ে বঙ্গোপসাগরের সাথে মিলিত হয়।
অন্যান্য তথ্য
বুড়িবালাম নদীর দৈর্ঘ প্রায় এবং আয়তন ।
৩৭
৩৭ জুলীয় বর্ষপঞ্জীর একটি সাধারণ বছর যেটি মঙ্গলবার দিয়ে শুরু। সেই সময়ে এই বছর প্রকুলাস ও পন্টিয়াস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৯০ বছর; রোম প্রতিষ্ঠার বছর)। এই বছরকে ৩৭ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
মৃত্যু
30er
বিশ্ব সেরিব্রাল পালসি দিবস
alt=6 অক্টোবর গোটা বিশ্বে পালিত হয় বিশ্ব সেরিব্রাল পালসি দিবস|থাম্ব|
বিশ্ব সেরিব্রাল পালসি দিবস আন্তর্জাতিকভাবে পালিত একটি দিবস। প্রতি বছরের অক্টোবর মাসে বিশ্বের ৫০টিরও অধিক দেশে এই দিবসটি নানা আয়োজনের মাধ্যমে পালন করা হয়। এই দিবসের উদ্দেশ্য হল সেরিব্রাল পালসিতে আক্রান্ত ব্যক্তিদের যত্ন নেওয়া এবং তাঁদের সহায়তা করা। পাশাপাশি রোগ সম্পর্কে সচেতনতা বৃদ্ধি করা এবং সেরিব্রাল পালসিতে আক্রান্ত ব্যক্তিদের সামাজিক পরিবর্তন তৈরি করা।
সেরিব্রাল পালসি একটি একক রোগ নয় বরং বেশ কয়েকটি স্নায়বিক রোগের একটি গ্রুপ যা শিশুর মধ্যে ঘটে এবং স্থায়ীভাবে শিশুর পেশীর নড়াচড়া এবং অঙ্গবিন্যাসকে প্রভাবিত করে, যা শিশুকে আজীবন অক্ষমতায় ফেলে দেয়। সেরিব্রাল পালসি প্রতি ১,০০০ শিশুর মধ্যে ২ থেকে ৪ জনকে প্রভাবিত করে। এটি মোটেও সাধারণ সমস্যা নয়। এই রোগটি বিশ্বব্যাপী প্রায় ১.৭ কোটি মানুষকে প্রভাবিত করে। তবুও খুব কম মানুষই এটি সম্পর্কে সচেতন।
সেরিব্রাল পালসি হল গর্ভাবস্থায়, জন্মের সময় বা জন্মের পরপরই মস্তিষ্কের ক্ষতি বা অস্বাভাবিক মস্তিষ্কের বিকাশের ফলে সৃষ্ট স্নায়বিক অবস্থার একটি গ্রুপ। এই রোগে দৃষ্টিশক্তি, বক্তৃতা এবং শেখার সমস্যা, বুদ্ধিবৃত্তিক অক্ষমতা, মৃগীরোগ এবং স্বেচ্ছাসেবী পেশী নড়াচড়ার আংশিক বা সম্পূর্ণ ক্ষতি-সহ বিভিন্ন লক্ষণ রয়েছে। এটি মস্তিষ্ক ও পেশীর সমস্যা। অনেক সময় চোখ ও কানও সেরিব্রাল পলসিতে আক্রান্ত হয়।
মোশন পিকচার ফিল্ম ফরম্যাটের তালিকা
১৮৮৮ থেকে ক্রোনোফটোগ্রাফি ফরম্যাট থেকে শুরু করে ১৯৫৪ সালের সিনেমাস্কোপ ফরম্যাটের মতো ২০ শতকের মাঝামাঝি ফরম্যাট, ১৯৯২ আইম্যাক্স এইচডি ফরম্যাটের মতো সাম্প্রতিক ফরম্যাট পর্যন্ত ফিল্ম ফরম্যাটের ক্যাটালগগুলির এই তালিকাটি মোশন পিকচারের শুটিং বা দেখার জন্য তৈরি করা হয়েছে। এই তালিকায় অন্তর্ভুক্ত হওয়ার জন্য, ফর্ম্যাটগুলি অবশ্যই ফিল্ডে বা পরীক্ষার শুটিংয়ের জন্য ব্যবহার করা হয়েছে এবং সেগুলিকে অবশ্যই ফটোকেমিক্যাল ছবি ব্যবহার করা হয়েছে যা একটি ফিল্ম বেস, একটি স্বচ্ছ সাবস্ট্রেট যা আলোক সংবেদনশীল ইমালসন সমর্থন করে।
পাশাপাশি, ফরম্যাটগুলি অবশ্যই কয়েকটি পরীক্ষার ফ্রেমের চেয়ে অতিরিক্ত কিছু তৈরি করতে ব্যবহার করা হয়েছে। দৃষ্টি ঘটনার অধ্যবসায়ের সাথে সামঞ্জস্যপূর্ণ গতির একটি বিভ্রম তৈরি করতে ক্যামেরাটি অবশ্যই যথেষ্ট দ্রুত (ফ্রেমে প্রতি সেকেন্ডে) হতে হবে। ফরম্যাটটি অবশ্যই অন্যান্য তালিকাভুক্ত ফরম্যাটের থেকে ইমেজ ক্যাপচার বা ইমেজ প্রজেকশনের ক্ষেত্রে উল্লেখযোগ্যভাবে অনন্য হতে হবে। বিন্যাসের বৈশিষ্ট্যগুলি বেশ কয়েকটি তালিকাভুক্ত প্যারামিটারে স্পষ্টভাবে সংজ্ঞায়িত করা উচিত (যেমন, ফিল্ম গেজ, আকৃতির অনুপাত, ইত্যাদি। )
পরিভাষা
ফরম্যাটগুলি কালানুক্রমিকভাবে (মূলত বার্ষিক) এবং একই বছরে একাধিক ফর্ম্যাট থাকলে সেক্ষেত্রে প্রকাশের তারিখ অনুসারে সাজানো হয়েছে করা হয়েছে, যদি নির্দিষ্ট তারিখ জ্ঞাত হয়। সাল-তারিখবিহীন ফর্ম্যাটগুলোকে বর্ণানুক্রমিকভাবে সাজানো করা হয়েছে৷
৩৬
৩৬ জুলীয় বর্ষপঞ্জীর একটি অধিবর্ষ যেটি রবিবার দিয়ে শুরু। সেই সময়ে এই বছর এল্লেনাস ও প্লাওতাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৮৯ বছর; রোম প্রতিষ্ঠার বছর)। এই বছরকে ৩৬ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
তথ্যসূত্র
30er
মোনিয়ার মোনিয়ার-উইলিয়ামস
স্যার মোনিয়ার মোনিয়ার-উইলিয়ামস কেসিআইই (ইংরেজি: Sir Monier Monier-Williams ; ; পূর্ব পদবি উইলিয়ামস; ১২ নভেম্বর, ১৮১৯ – ১১ এপ্রিল, ১৮৯৯) ছিলেন একজন ব্রিটিশ গবেষক, যিনি ইংল্যান্ডের অক্সফোর্ড বিশ্ববিদ্যালয়ের দ্বিতীয় বোডেন সংস্কৃত অধ্যাপক পদে নির্বাচিত হয়েছিলেন। তিনি সংস্কৃত, ফার্সি ও হিন্দুস্তানি সহ এশীয় ভাষাগুলি অধ্যয়ন, নথিবদ্ধকরণ করেন এবং শিক্ষা দিতেন।
জীবন
মোনিয়ার উইলিয়ামসের জন্ম বোম্বাইতে। তিনি ছিলেন বোম্বাই প্রেসিডেন্সির সার্ভেয়ার জেনারেল কর্নেল মোনিয়ার উইলিয়ামসের পুত্র। ১৮৮৭ সাল পর্যন্ত তাঁর পদবি ছিল ‘উইলিয়ামস’। তারপর তিনি নিজের নামটিকে হাইফেন দিয়ে পদবির সঙ্গে যুক্ত করে নিজের পদবি রাখেন ‘মোনিয়ার-উইলিয়ামস’। ১৮২২ সালে বিদ্যালয় শিক্ষার জন্য তিনি ইংল্যান্ডে প্রেরিত হন। সেখানে হোভ, চেলসি ও ফিঞ্চলের বেসরকারি স্কুলে পড়াশোনা করেন। তিনি শিক্ষালাভ করেছিলেন কিং’স কলেজ স্কুল, ব্যালিওল কলেজ, অক্সফোর্ড (১৮৩৮-৪০), ইস্ট ইন্ডিয়া কোম্পানি কলেজ (১৮৪০-৪১) ও ইউনিভার্সিটি কলেজ, অক্সফোর্ডে (১৮৪১-৪৪)। ১৮৪৪ সালে তিনি লিটারি হিউম্যানিওরেস-এ চতুর্থ-শ্রেণির সাম্মানিক ডিগ্রি অর্জন করেন।
১৮৪৮ সালে তিনি জুলিয়া গ্রান্থামকে বিবাহ করেন। তাঁদের ছয় পুত্র ও এক কন্যা ছিল। ৭৯ বছর বয়সে ফ্রান্সের কান শহরে তাঁর মৃত্যু ঘটে।
কর্মজীবন
মোনিয়ার উইলিয়ামস ইস্ট ইন্ডিয়া কোম্পানি কলেজে ১৮৪৪ থেকে ১৮৫৮ সাল পর্যন্ত এশীয় ভাষা শিক্ষা দিয়েছিলেন। ১৮৫৭ সালের ভারতীয় বিদ্রোহের পর যখন ভারতে কোম্পানি শাসন সমাপ্ত হয়, তখন এই কলেজটিও উঠে যায়। ১৮৬০ সালে অক্সফোর্ড বিশ্ববিদ্যালয়ের বোডেন সংস্কৃত অধ্যাপক পদের নির্বাচনে ম্যাক্স মুলারের বিরুদ্ধে প্রতিদ্বন্দ্বিতা করার সময় তিনি জাতীয় স্তরে গুরুত্ব অর্জন করেন।
১৮৬০ সালে হোরাস হেম্যান উইলসনের মৃত্যুতে এই পদটি শূন্য হয়েছিল। ১৮৩১ সালে এই পদে নির্বাচিত হওয়ার পর উইলসন বিশ্ববিদ্যালয়ের সংস্কৃত পুথি সংগ্রহের কাজটি শুরু করেন এবং তিনি নিজের উত্তরসূরি হিসেবে উইলিয়ামসের নাম ইঙ্গিত করে যান। নির্বাচনটির প্রচারাভিযান ছিল চূড়ান্তভাবে বাদানুবাদে মণ্ডিত। মুলার তাঁর উদারনৈতিক ধর্মীয় দৃষ্টিভঙ্গির জন্য পরিচিত ছিলেন এবং তাঁর দার্শনিক অনুমানগুলির ভিত্তি ছিল বৈদিক সাহিত্যের অধ্যয়ন। মোনিয়ার উইলিয়ামস ছিলেন তুলনামূলকভাবে কম মেধাসম্পন্ন। কিন্তু ভারত ও আধুনিক হিন্দুধর্মের প্রকৃত ধর্মীয় রীতিনীতিগুলি সম্পর্কে তাঁর বাস্তব জ্ঞান ছিল। অপরপক্ষে মুলার কোনওদিন ভারতে আসেননি।
অধ্যাপক পদে নিযুক্ত হওয়ার পর উইলিয়ামস ঘোষণা করেন প্রাচ্যবিদ গবেষকদের অন্যতম লক্ষ্য হওয়া উচিত ভারতবাসীকে খ্রিস্টধর্মে দীক্ষিত করা। ১৮৭৭ সালে সোসাইটি ফর প্রোমোটিং খ্রিস্টিয়ান নলেজ কর্তৃক প্রকাশিত তাঁর বই হিন্দুইজম-এ তিনি হিন্দুধর্মের পতনের ভবিষ্যদ্বাণী করেন এবং ইসলামের প্রসার রোধে খ্রিস্টান ইভানজেলিক্যালদের অগ্রসর হতে আহ্বান করেন। সৌরভ দুবের মতে, এই গ্রন্থটিই ইংরেজি ভাষায় সাধারণভাবে ‘হিন্দুইজম’ অর্থাৎ হিন্দুধর্ম শব্দটিকে পরিচিত করে তোলে। ডেভিড এন. লোরেনজেন বলেছেন যে এই বইটির সঙ্গে ইন্ডিয়া, অ্যান্ড ইন্ডিয়া মিশন: ইনক্লুডিং স্কেচেস অফ দ্য জায়গান্টিক সিস্টেম অফ হিন্দুইজম, বোথ ইন থিওরি অ্যান্ড প্র্যাকটিস, অলসো নোটিশেস অফ সাম অফ দ্য প্রিন্সিপ্যাল এজেন্সিজ এমপ্লয়েফ ইন কন্ডাক্টিং দ্য প্রসেস অফ ইন্ডিয়ান এভানজেলিজেশন
যোসেফ ম্যাকমাস্টার
যোসেফ এমিলি প্যাট্রিক ম্যাকমাস্টার (Joseph McMaster; জন্ম: ১৬ মার্চ, ১৮৬১ - মৃত্যু: ৭ জুন, ১৯২৯) কাউন্টি ডাউনের গিলফোর্ড এলাকায় জন্মগ্রহণকারী আইরিশ বংশোদ্ভূত প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন এমিলি ম্যাকমাস্টার নামে পরিচিত যোসেফ ম্যাকমাস্টার। ১৮৮৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
হ্যারো স্কুলে অধ্যয়ন করেন তিনি। বেশ কয়েকজন ক্লাব ক্রিকেটারের অন্যতম হিসেবে ১৮৮৮-৮৯ মৌসুমে ইংরেজ দলের সদস্যরূপে দক্ষিণ আফ্রিকা গমন করেছিলেন। অধিকাংশ প্রাদেশিক দলের বিপক্ষে ব্যাটসম্যান হিসেবে অংশ নিয়েছিলেন। তবে, কোনটিই প্রথম-শ্রেণীর মর্যাদাপ্রাপ্ত ছিল না। সাউথ ওয়েস্টার্ন ডিস্ট্রিক্টসের বিপক্ষে ব্যক্তিগত সর্বোচ্চ অপরাজিত ৩৪ রান তুলেন।
টেস্ট ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ২৫ মার্চ, ১৮৮৯ তারিখে কেপটাউনে স্বাগতিক দক্ষিণ আফ্রিকা বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। সর্বাপেক্ষা বাজে টেস্ট খেলোয়াড়ী জীবন অতিবাহিত করেছেন তিনি। তার পরের স্থানেই অবস্থান করছেন রেজিনাল্ড উড।
২৫ মার্চ, ১৮৮৯ তারিখে কেপটাউনে সিরিজের দ্বিতীয় টেস্ট খেলার জন্যে তাকে মনোনীত করা হয়েছিল। ইংল্যান্ড প্রথমে ব্যাটিং করে ২৯২ রান তুলে। নয় নম্বরে ব্যাটিংয়ে নামেন। প্রথম বলেই শূন্য রানে বিদেয় নেন তিনি। দক্ষিণ আফ্রিকার দুই ইনিংস ৪৭ ও ৪৩ রানে গুটিয়ে যায়। ইংরেজ তারকা ক্রিকেটার জনি ব্রিগসের ২৮ রান খরচায় ১৫ উইকেট লাভ খেলার উল্লেখযোগ্য ঘটনা ছিল। খেলাটি মাত্র দুইদিনেই শেষ হয়ে গিয়েছিল।
অবসর
ক্রিকেট খেলা থেকে অবসর গ্রহণের দুই মৌসুম পর দক্ষিণ আফ্রিকায় তিনটি প্রথম-শ্রেণীর খেলায় আম্পায়ারিত্ব করেন। ৭ জুন, ১৯২৯ তারিখে ৬৮ বছর বয়সে লন্ডনে যোসেফ ম্যাকমাস্টারের দেহাবসান ঘটে।
সৈয়দ অহিদুজ্জামান ডায়মন্ড
সৈয়দ অহিদুজ্জামান ডায়মন্ড একজন বাংলাদেশী নাট্য ও চলচ্চিত্র পরিচালক। বাংলাদেশের চাপাইনবাবগঞ্জ জেলার সদর উপজেলায় জন্ম। একজন মননশীল চলচ্চিত্রকার। তিনি নাট্য নির্দেশনার মাধ্যমে আত্মপ্রকাশ করেন। পরবর্তীতে তিনি চলচ্চিত্র নির্মাণ করেন। তার পরিচালিত প্রথম চলচ্চিত্র নাচোলের রানী (২০০৬)। তার পরিচালিত অন্যান্য চলচ্চিত্র হল গঙ্গাযাত্রা (২০০৯), অন্তর্ধান (২০১৩), ও বাষ্পস্নান (২০১৬)। গঙ্গাযাত্রা চলচ্চিত্র পরিচালনায় অবদানস্বরূপ তিনি ২০১১ সালে শ্রেষ্ঠ পরিচালক হিসেবে বাংলাদেশ সরকার  কর্তৃক প্রদত্ত জাতীয় চলচ্চিত্র পুরস্কার অর্জন করেন।
কর্মজীবন
সৈয়দ অহিদুজ্জামান ডায়মন্ড নাট্য পরিচালনার মাধ্যমে তার কর্মজীবন শুরু করেন। পরবর্তীতে তিনি চলচ্চিত্র পরিচালনা করেন। তার পরিচালিত প্রথম চলচ্চিত্র নাচোলের রানী (২০০৬)। ১৯৫০ সালের নাচোল কৃষক সাঁওতাল বিদ্রোহের পটভুমিতে চলচ্চিত্রটি নির্মিত হয়। ২০০৯ সালে মুক্তি পায় তার দ্বিতীয় চলচ্চিত্র গঙ্গাযাত্রা। এতে অভিনয় করেন ফেরদৌস আহমেদ, পপি, শিমলা, সৈয়দা ওয়াহিদা সাবরিনা। ২০১০ সালে তিনি নাচোলের রানী ও গঙ্গাযাত্রা চলচ্চিত্র পরিচালনার জন্য কলকাতার 'অতন্দ্র সাংস্কৃতিক সংসদ' কর্তৃক প্রদত্ত অতন্দ্র পদক লাভ করেন। গঙ্গাযাত্রা চলচ্চিত্রটি পরিচালনার মাধ্যমে তিনি ২০১১ সালে প্রদত্ত জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ কাহিনীকারের পুরস্কার অর্জন করেন। এছাড়া চলচ্চিত্রটি ২০১৪ সালে প্রদত্ত বাচসাস পুরস্কার-এ আটটি বিভাগে পুরস্কার লাভ করে। ২০১৩ সালে জলবায়ু পরিবর্তনের ফলে পদ্মাপাড়ের জেলেদের জীবন-জীবিকার বিপর্যয়ের গল্প নিয়ে নির্মাণ করেন অন্তর্ধান। এতে প্রধান চরিত্রে অভিনয় করেছেন ফেরদৌস আহমেদ, নিপুণ, সৈয়দা ওয়াহিদা সাবরীনা। চলচ্চিত্রটি একটি বিভাগে জাতীয় চলচ্চিত্র পুরস্কার লাভ করে। ২০১৬ সালে তিনি নির্মাণ করছেন বাষ্পস্নান। এতে অভিনয় করছেন কলকাতার অভিনেতা সমদর্শী দত্ত ও বাংলাদেশী অভিনেত্রী আইরিন সুলতানা।
পুরস্কার
জাতীয় চলচ্চিত্র পুরস্কার
অতন্দ্র পদক
ম্যাক ইউরী
ডিসকভারি চ্যানেল ২০১৩ সালে তাকে বিশ্বের অন্যতম বিশেষ ক্ষমতার অধিকারী অতিমানব (বা সুপারহিউম্যান) হিসেবে আখ্যায়িত করেছে। ডিসকভারি চ্যানেলের বৈজ্ঞানিক ও গবেষক দল পাঁচজন অতিমানবকে চূড়ান্তভাবে নির্বাচন করেন। তারা ম্যাক ইউরীর শারীরিক সক্ষমতা বিশ্লেষণ করে অভিহিত করেন যে তার পায়ের শক্তি বিশ্বের সব মানুষের মধ্যে সবচেয়ে বেশি। পরবর্তিতে ওয়েন ইউনিভার্সিটি আমেরিকা গবেষণা করে বের করে যে প্রতিটি স্ট্যান্ডার্ড বেসবল ভাঙ্গতে ৭৪০ পাউন্ডস শক্তি প্রয়োজন। বৃটেনের নটিংহামের মেয়রের উপস্থিতিতে ওয়ার্ল্ড রেকর্ডস রেজিস্ট্রি অ্যাডজুডিকেটর জন ইভান্স আনুষ্ঠানিক ভাবে এই কৃতি সমরকলা গ্র্যান্ডমাস্টারের হাতে বিশ্ব স্বীকৃতি সনদ হস্তান্তর করেন। তিনি বিশ্বের বিভিন্ন দেশে আত্মিক উন্নয়নের প্রশিক্ষণ দিয়ে থাকেন।
শৈশব ও বেড়ে উঠা
ম্যাক ইউরীর পিতার নাম শামসুল আলম এবং মায়ের নাম আমিনা আলম। শামসুল আলম ছিলেন তৎকালীন বাংলাদেশ বিদ্যুৎ উন্নয়ন বোর্ডের প্রধান প্রকৌশলী। সোভিয়েত নভোচারী ইউরি গ্যাগারিনের নামানুসারে তার নাম রাখা হয় ইউরি। একাডেমিক নাম ‘মুহাম্মদ আনোয়ার কামাল’ এর ইংরেজি আদ্যক্ষরগুলো নিয়ে ‘ম্যাক’ এ রূপ নিয়েছে। শৈশবে এলিজাবেথ মার্বেল প্রাইমারি স্কুলের মাধ্যমে ম্যাক ইউরি প্রাতিষ্ঠানিক শিক্ষালাভ শুরু করেন। পঞ্চম শ্রেণী থাকা অবস্থায় তিনি তার সহপাঠী ও বন্ধুদের সাথে একত্রে শারীরিক প্রশিক্ষণ বিষয়ক একটি ক্লাব প্রতিষ্ঠা করেন। শারীরিক প্রশিক্ষণের উপরে তিনি সেসময় একটি ছোট বই রচনা করেন, বইটি তিনি তার বন্ধুদের মাঝে বিতরণ করেন। এরপর তিনি বর্মী মনস্তাত্ত্বিক প্রশিক্ষণ বান্দো এবং মিনজিং বিষয়ে শিক্ষা গ্রহণ করেন। কৈশোরে তিনি ঝিনাইদহ ক্যাডেট কলেজে ভর্তি হন। সেখানে তিনি প্রচলিত শিক্ষার পাশাপাশি শৃঙ্খলা ও রণকৌশল বিষয়েও সম্যক জ্ঞান অর্জন করেন। নবম শ্রেণীতে থাকা অবস্থায় তিনি সামরিক বিজ্ঞান বিষয়ক একটি সংস্থার সাথে জড়িত হন, পরবর্তিতে তিনি নিজেই 'সেলফ ডিফেন্স সোসাইটি' বা আত্মরক্ষা বিষয়ক সংস্থা প্রতিষ্ঠা করেন। এই সংস্থায় তিনি শিক্ষার্থীদের আত্মরক্ষা, ধ্যান ও যোগশাস্ত্র বিষয়ে প্রশিক্ষণ দিতেন। ক্যাডেট কলেজে থাকা অবস্থায় ম্যাক ইউরী প্রচলিত শিক্ষার পাশাপাশি দেহতত্ব, যোগশাস্ত্র, মনলসংযোগ, সামরিক প্রশিক্ষণ, ব্যায়াম বিষয়ে অধ্যয়ন করেন। পরবর্তিতে ঝিনাইদহ ক্যাডেট কলেজের প্রাক্তন শিক্ষার্থীদের সংগঠন ম্যাক ইউরীকে বিশিষ্ট ক্যাডেট হিসেবে সম্মাননা দেয়।
১৭ বছর বয়সে ম্যাক ইউরী নিজেই মিয়ানমার এবং থাইল্যান্ড ভ্রমণ করেন। সমরকলা, ধ্যান, যোগশাস্ত্র এবং ভেষজ ঔষধ সম্পর্কে জ্ঞানলাভের উদ্দেশ্যে পরবর্তিতে তিনি বিভিন্ন দেশ ভ্রমণ করেন।
সমরকলা অনুশীলন
তিনি সামরিক বিজ্ঞান, শারীরিক প্রশিক্ষণ, প্রতিবন্ধকতা পাঠ, নিরস্ত্র লড়াই, মিলিটারি ড্রিলস প্যারেডের মতো বিষয়সমূহে কৃতিত্ব অর্জন করেছেন। এছাড়া ইউরি ভারতের কাঞ্চিপুরম ও চীনের শাওলিন মন্দির সম্পর্কিত অনুসন্ধানী গবেষণার মাধ্যমে ভারতীয় সমরকলার লুপ্তপ্রায় ইতিহাস ও ঐতিহ্য পুনরুদ্ধার করেন। তিনি 'ন্যাশনাল সিকিউরিটি একাডেমী' আমেরিকা থেকে কমিশন অফিসার্স কোর্স সমাপ্ত করেন। অর্জন করেন ব্রিটিশ হোম অফিস অধীনস্থ সিকিউরিটি ইন্ডাস্ট্রিজ অথরিটি ভিআইপি প্রটেকশনের ওপর সর্বোচ্চ প্রফেশনাল ডিগ্রি। এছাড়া ফায়ার ট্রেনিং একাডেমী ইংল্যান্ড থেকে ফায়ার মার্শাল কোর্সও সম্পন্ন করেন।
কর্মজীবন
ম্যাক ইউরী সমরকলার প্রশিক্ষণের জন্য মিয়ানমারে গমন করেন, সেখানে তিনি বর্মী সমরকলা বান্দো এবং বানশে সম্বন্ধে হাতে-কলমে জ্ঞান লাভ করেন। ইউরী পরবর্তীতে দক্ষিণ ভারতে কাঞ্চিপুরাম এবং চীনের শাওলিন টেম্পলে যান। এই দুই জায়গা থেকে তিনি সমরকলার অভ্যুথান বিষয়ে জানবার জন্য ঐতিহাসিক তথ্য সংবলিত তামিল ও চীনা ভাষার দলিলাদি ও পুস্তকের অনূদিত প্রতিলিপি সংগ্রহ করেন। ইউরী যুক্তরাষ্ট্রের ন্যাশনাল সিকিউরিটি অ্যাকাডেমি থেকে কমিশনড অফিসার্স কোর্স সম্পন্ন করেন। ব্রিটিশ হোম অফিসের তত্ত্বাবধানে তিনি ডিগনিটারী প্রটেকশন ম্যানেজমেন্ট বিষয়ে এসআইএ-৩ যোগ্যতার সনদ লাভ করেন। ইউরী তার পেশাজীবন শুরু করেন আত্মরক্ষা কৌশল বিষয়ের প্রশিক্ষক হিসেবে। তিনি বাংলাদেশসহ বিশ্বের বিভিন্ন দেশের সরকারি আইন শৃঙ্খলা রক্ষাকারী সংস্থা, সামরক বাহিনী, গোয়েন্দা সংস্থাসমূহের প্রশিক্ষক হিসেবে কাজ করেছেন। তিনি কমব্যাট সেলফ ডিফেন্স উদ্ভাবন করেন। কমব্যাট সেলফ ডিফেন্স আত্মরক্ষা ও নিরাপত্তা নিশ্চিতের জন্যে একটি পূর্ণাঙ্গ ব্যবস্থা। ইউরী বিস্ফোরক দ্রব্য অনুসন্ধান, সন্ত্রাস-বিরোধী পদ্ধতি, বিমান ব্যবস্থার নিরাপত্তা, সুউচ্চ ভবনের নিরাপত্তা, অফনি নিরাপত্তা বিষয়ে প্রশিক্ষণ গ্রহণ করেছেন। ১৯৯০ সাল থেকে তিনি নিরাপত্তা সেবা প্রদানকারী একটি ব্যবসায়ী প্রতিষ্ঠান পরিচালনা করছেন। ইউরী এমওয়াই ব্যাটন নামের একটি কন্ট্রোল ডিভাইস উদ্ভাবন করেছেন, এটি নিরাপত্তা রক্ষাকারী সংস্থাসমূহের কাজে ব্যবহৃত হয়। তিনি অ্যামেরিকান সোসাইটি অফ ল এনফোর্সমেন্ট ট্রেইনারস-এর প্রশিক্ষক সদস্য।
উপমহাদেশীয় সমরকলার হাজার বছরের হারানো ঐতিহ্য পুনরুদ্ধারের জন্য তিনি দীর্ঘদিনধরে গবেষণা করছেন।
পুরস্কার
ম্যাক ইউরীর অর্জিত পুরস্কারসমূহের মধ্যে উল্লেখযোগ্য কিছু পুরস্কার:
মেসিনিয়া ফুটবল ক্লাব অ্যাসোসিয়েশন
এই সংস্থাটি গ্রিসের এমএফসিএ চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে মেসিনিয়া ফুটবল ক্লাব অ্যাসোসিয়েশনের সভাপতির দায়িত্ব পালন করছেন ভাসিলিস স্পিলিওতিস।
এপ্রিল ২০১৮
এপ্রিল ২০১৮-এ বিশ্বব্যাপী সংঘটিত ঘটনার সংক্ষিপ্ত-সার।
৩৮
৩৮ জুলীয় বর্ষপঞ্জীর একটি সাধারণ বছর যেটি বুধবার দিয়ে শুরু। সেই সময়ে এই বছর লুলিয়ানাস ও এসপ্রিনাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৯১ বছর; রোম প্রতিষ্ঠার বছর)। এই বছরকে ৩৮ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
মে ২০১৮
মে ২০১৮-এ বিশ্বব্যাপী সংঘটিত ঘটনার সংক্ষিপ্ত-সার।
অবটুরেটর ফোরামেন
অবটুরেটর ফোরামেন (Obturator Foramen) হল শ্রোণিচক্রের একটি বৃহৎ গোলাকার ফাঁকা অংশ যা ইশ্চিয়াম ও পিউবিস অস্থি দ্বারা গঠিত। এখান থেকে স্নায়ু ও রক্তবাহ নির্গত হয়েছে।
গঠন
এটি একটি পাতলা, অমসৃণ মার্জিন দ্বারা আবদ্ধ, যার সাথে একটি শক্তিশালী ঝিল্লি সংযুক্ত থাকে এবং এটি একটি গভীর খাঁজ উপস্থাপন করে, যা পেলভিস থেকে তির্যকভাবে মধ্যবর্তী এবং নীচের দিকে প্রবাহিত হয়। এটি অবটুরেটর গহ্বর নামে পরিচিত।
গঠন পার্থক্য
পুরুষ এবং মহিলা পেলভিসের মধ্যে সামগ্রিক লিঙ্গের পার্থক্যকে প্রতিফলিত করে, অবটুরেটর ফোরামেন পুরুষের মধ্যে ডিম্বাকার এবং মহিলাদের মধ্যে আরও প্রশস্ত এবং আরও ত্রিভুজাকার হয়।
কাজ
এই গহ্বরের মধ্য দিয়ে অবটুরেটর ধমনী, অবটুরেটর শিরা ও অবটুরেটর স্নায়ু গিয়েছে।
৩৯
৩৯ জুলীয় বর্ষপঞ্জীর একটি সাধারণ বছর যেটি বৃহস্পতিবার দিয়ে শুরু। সেই সময়ে এই বছর অগাস্টাস ও করবুলো-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৯২ বছর; রোম প্রতিষ্ঠার বছর)। এই বছরকে ৩৯ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
মৃত্যু
30er
থেসালি ফুটবল ক্লাব অ্যাসোসিয়েশন
থেসালি ফুটবল ক্লাব অ্যাসোসিয়েশন (Ένωση Ποδοσφαιρικών Σωματείων Θεσσαλίας, Thessaly Football Clubs Association; এছাড়াও সংক্ষেপে টিএফসিএ নামে পরিচিত) হচ্ছে গ্রিসের ভলোসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের ভলোসে অবস্থিত।
এই সংস্থাটি গ্রিসের টিএফসিএ কাপ এবং টিএফসিএ কাপ চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে থেসালি ফুটবল ক্লাব অ্যাসোসিয়েশনের সভাপতির দায়িত্ব পালন করছেন পেরিকলিস কাস্কারাকিস।
আজিজিয়া
আজিজিয়া ( Anglicized: ; العزيزية al-ʿAzīziyyah/al-ʻAzīzīyah/al-ʿazīzīya), বা আল আজিজিয়া, লিবিয়া: ভূমধ্যসাগরের দক্ষিণ তীরে অবস্থিত উত্তর আফ্রিকার দেশ হল লিবিয়া। এটি আফ্রিকার বৃহত্তম রাষ্ট্রগুলির একটি। আকারে বিশাল হলেও প্রচণ্ড গরমের জন্য এখানে জনবসতি খুবই লঘু। দেশটির বেশিরভাগ অংশ জুড়ে রয়েছে পৃথিবীর সবচেয়ে বড় মরুভূমি সাহারা। বিরূপ আবহাওয়া জন্য লিবিয়ার প্রায় সমস্ত লোক উপকূলবর্তী অঞ্চলে বাস করে। উত্তর-পশ্চিম লিবিয়ার ত্রিপলিতানিয়া অঞ্চলের জাফারা জেলার আল আজিজিয়া নগরী পৃথিবীর উষ্ণতম শহর নামে পরিচিত। রাজধানী ত্রিপলির দক্ষিণ-পশ্চিমে ৪১ কিলোমিটার দূরে আল আজিজিয়া শহরের অবস্থান ঠিক সাহারা মরুভূমির মধ্যে। সমুদ্রপৃষ্ঠ থেকে এ শহরের উচ্চতা ১১৯ মিটার। ২০০৪ সালের আদমশুমারির প্রতিবেদন অনুসারে ২ লক্ষ ৮৭ হাজার ৪০৭ জন লোকের বাস এ শহরে।
ভূগোল ও জলবায়ু
১৯২২ সালের সেপ্টেম্বরের ১৩ তারিখে এ শহরের সর্বোচ্চ তাপমাত্রা রেকর্ড করা হয় ১৩৬ ডিগ্রী ফারেনহাইট বা ৫৮ দশমিক আট ডিগ্রী সেলসিয়াস। বিশ্বের বিভিন্ন দেশের আবহাওয়া বিষায়ক সংস্থান সমীক্ষা অনুসারে এইটি এখন পর্যন্ত এই কোন শহরের সর্বচ্চ রেকর্ডকৃত তাপমাত্রা।
পাটওয়া
পাটওয়া গোষ্ঠী হল মূলত হিন্দি বলয়ের স্থানীয় হিন্দু সম্প্রদায়। এরা ঐতিহ্যগতভাবে মুক্তো এবং সোনা রুপো সুতোয় গেঁথে অলঙ্কার তৈরির জন্য প্রসিদ্ধ। এছাড়াও এরা তাঁতি সম্প্রদায়ের একটি ব্যবসায়িক জাতি। এদের বলা হয় বেনিয়া।
ইতিহাস
'পাটওয়া' হিন্দি শব্দটি 'পাট' শব্দ থেকে উদ্ভূত হয়েছে, যার অর্থ রেশম। রেশম এবং সুতীর সুতার কাজে জড়িত ব্যক্তিদের 'পাটওয়া' বলা হয়। ধর্মগতভাবে এরা হিন্দু হয় এবং দেবী ভগবতী ও জগদম্বার পূজা করে। পরম্পরাগতভাবে, তাদের বিবাহবিচ্ছেদ, ছোটখাটো বিবাদ এবং ব্যভিচারের মামলা নিষ্পত্তির জন্য একটি জাতি পরিষদ ছিল।
পুরাণ কথন
পৌরাণিক কাহিনী বর্ণনায় বলা হয়েছে যে ভগবান শঙ্কর এবং পার্বতীর বিয়ের অনুষ্ঠানের সময় অনুষ্ঠানটি করার জন্য কোনও পুরোহিত ছিল না। এই সময় বিষ্ণুর বক্ষ থেকে এক দম্পতি আবির্ভূত হয়েছিল এবং পুরুষটি পুরোহিতের কাজগুলি সম্পাদন করেছিল। বিবাহ অনুষ্ঠানের পর ভগবান বিষ্ণু তাকে জীবিকার জন্য রেশম সুতোর গহনা তৈরি করতে বলেছিলেন। এইভাবে এরা পাটওয়া নামে পরিচিত হয়। তারা মহারাষ্ট্র, রাজস্থান এবং গুজরাটে ছড়িয়ে পড়েছিল বলে জানা গেছে। এই কারিগরদের নানা জিনিসপত্রের সঙ্গে তাদের সুতোয় মোড়ানো গহনা বিক্রি করতে গ্রাম থেকে গ্রামে ভ্রমণের ইতিহাস রয়েছে।
আধুনিক কথন
বলা হয় আকবরের নবরত্নের অন্যতম রাজা মান সিং পাটওয়াদের রাজস্থান থেকে বিহারের গয়ায় নিয়ে আসেন এবং ফল্গুর (নিরঞ্জনা নদী) বিষ্ণু পদ মন্দিরের অন্য পারে তাদের বসতি স্থাপন করেন। হিন্দু পুরাণ অনুসারে, পিণ্ডদানের সময় (পূর্বপুরুষদের উপাসনার জন্য নিবেদিত একটি প্রথা) পূজায় এক টুকরো বস্ত্র অর্পণ করা বাধ্যতামূলক। এই প্রয়োজন পূরণের জন্য রাজা মানসিংহ তাদের স্থানান্তর করেন। সেজন্য পাটওয়াদের উপনিবেশটি মানপুর নামে পরিচিত, যা রাজা মানসিংহকে উৎসর্গ করা হয়েছে। এখানকার গয়না এবং মন্দিরের শৈলী থেকে প্রমাণিত হয় যে যা গয়ার পাটওয়াদের সঙ্গে রাজস্থানের সংযোগ রয়েছে।
বর্তমান পরিস্থিতি
পাটওয়ারা মহিলাদের সাজসজ্জার সামগ্রী যেমন কানের দুল, গলার হার এবং প্রসাধনী বিক্রির সাথে জড়িত। তারা ছোট ছোট গৃহস্থালির জিনিসপত্রও বিক্রি করে, যেমন, তালপাতা দিয়ে তৈরি হাত পাখা। সম্প্রদায়টি ঐতিহ্যগতভাবে সোনা, রুপো বা মুক্তো সুতোয় গেঁথে অলঙ্কার সৃষ্টির সঙ্গে যুক্ত ছিল, অনেকেই অন্যান্য ব্যবসায় যুক্ত হয়েছে। এখন তাদের সমগ্র ভারতেই দেখতে পাওয়া যায়, প্রধানত মহারাষ্ট্র, গোয়া, দিল্লি, মধ্যপ্রদেশ, উত্তর প্রদেশ, দক্ষিণ ভারতে তারা বসবাস করে।
গোষ্ঠী
বিহারে, সম্প্রদায়টি পাটওয়া এবং তন্তু পাটওয়া নামে উপ-বিভক্ত। পাটওয়ারা প্রধানত তাঁতি এবং গয়না প্রস্তুতকারক। তন্তু পাটওয়াদের তিনটি উপ-গোষ্ঠী রয়েছে, গৌরিয়া, রেওয়ার এবং জুরিহার। তন্তু পাটওয়াদের প্রধানত নালন্দা, গয়া, ভাগলপুর, নওয়াদা এবং পাটনা জেলায় পাওয়া যায়।
সমাজ গঠন
সম্প্রদায়ের একটি ঐতিহ্যগত সংগঠিত কাঠামো রয়েছে যাকে পরিচালনা করে পঞ্চায়েত। মুখ্যপঞ্চ এই সংগঠনের প্রধান। নতুন সাংগঠনিক কাঠামোর নাম শ্রী পাটওয়া সংঘ। এই সংঘটি সাধারণ সম্পাদক, সভাপতি, সহ-সভাপতি, কোষাধ্যক্ষ এবং কমিটির সদস্যদের নিয়ে গঠিত। সংগঠনের প্রধান কাজ হল সমস্ত পাটওয়াদের একত্রিত করা এবং তাদের ঐতিহ্যবাহী সংস্কৃতিকে পুনরুজ্জীবিত করা। যারা নিজেকে পাটোয়া বলে দাবি করে তাদের জন্য এই সঙ্ঘের সদস্যপদ উন্মুক্ত। নতুন ব্যবসা খোলা, শিক্ষা এবং বিবাহের সময় সদস্যদের সহায়তা করার জন্য সংস্থার দ্বারা একটি তহবিল রাখা আছে। সংগঠনটি সদস্যদের শারীরিকভাবে শাস্তি দেয় না, কিন্তু যারা বিশৃঙ্খল তাদের শৃঙ্খলাবদ্ধ করতে সামাজিক বয়কট এবং নগদ জরিমানা ধার্য করে।
৪০
মৃত্যু
40er
তেলেঙ্গানার জেলাসমূহের তালিকা
দক্ষিণ ভারতে তেলেঙ্গানা রাজ্য ৩৩ টি জেলায় বিভক্ত। 'জেলা' তেলেঙ্গানা রাজ্য একটি প্রশাসনিক ভাবে ভৌগোলিক একক, একটি জেলার নেতৃত্বে থাকেন জেলা শাসক বা কালেক্টর, যিনি ভারতীয় প্রশাসনিক সেবা সম্পর্কিত একজন কর্মকর্তা।
শচীন খুরানা
শচীন খুরানা হলেন একজন ভারতীয় মডেল এবং অভিনেতা।   তিনি ১৯৯৬ সালে গ্রাসিম মিস্টার ইন্ডিয়া খেতাব জয়লাভ করেছিলেন এবং ১৯৯৮ সালে তুরস্কে অনুষ্ঠিত মিস্টার ওয়ার্ল্ড প্রতিযোগিতায় ভারতের প্রতিনিধিত্ব করেছিলেন। তিনি ১৯৯৬ সালে বেস্ট মডেল অব দ্য ওয়ার্ল্ড প্রতিযোগিতায় ভারতের প্রতিনিধিত্ব করেছিলেন। একজন মডেল হিসেবে তিনি ভারত এবং ভারতের বাইরে ৫০০টিরও বেশি ফ্যাশন শোর র‍্যাম্পে হেঁটেছেন। এছাড়াও তিনি ২০০টিরও বেশি বিজ্ঞাপনে কাজ করেছেন। তিনি থিয়েটার অভিনেতা হিসেবে কাজ করছিলেন এবং ২০০২ সালে তিনি টেলিভিশন জগতে অভিনয় শুরু করেছেন।
কুমিল্লার রসমালাই
কুমিল্লার রসমালাই বাংলাদেশের বিখ্যাত রসমালাই। কুমিল্লা জেলা শহরের নামে এই রসমালাই পরিচিতি লাভ করেছে। এর মধ্যে মাতৃভান্ডারের রসমালাই জনপ্রিয়। রাষ্ট্রীয় বিভিন্ন অনুষ্ঠানে ভিনদেশি ও দেশি আমন্ত্রিত অতিথিদের আপ্যায়ন করা হয় নগরের মনোহরপুর এলাকার মাতৃভান্ডারের রসমালাই দিয়ে।
ইতিহাস
আনুমানিক ১৯০০ সালের দিকে কুমিল্লা অঞ্চলে রসমালাই তৈরি শুরু হয়। ১৯৩০ সালে কুমিল্লার মাতৃ ভাণ্ডার রসমালাই বানিয়ে নাম করে। শংকর সেনগুপ্তের হাতে এটি বিকশিত হয়।
হুমা কুরেশী
হুমা সেলিম কুরেশী (জন্ম: ২৮ জুলাই ১৯৮৬) একজন ভারতীয় চলচ্চিত্র অভিনেত্রী এবং মডেল, যিনি মূলত হিন্দি চলচ্চিত্রে অভিনয় করে থাকেন। তিনি তিনটি ফিল্মফেয়ার পুরস্কারের মনোনয়ন লাভ করেছেন।
হুমা দিল্লি বিশ্ববিদ্যালয় থেকে ইতিহাস বিষয়ে স্নাতক ডিগ্রি অর্জন করেন, প্রথমে তিনি থিয়েটার অভিনেত্রী এবং মডেল হিসেবে কাজ করেন। বিভিন্ন নাটকের প্রযোজনার কাজ করার পর, তিনি মুম্বাইতে চলে যান এবং টেলিভিশন বিজ্ঞাপনে উপস্থিত হওয়ার জন্য হিন্দুস্তান ইউনিলিভারের সাথে দুই বছরের চুক্তি স্বাক্ষর করেন। স্যামসাং মোবাইলের বাণিজ্যিক বিজ্ঞাপনে দৃশ্যধারনের সময় অনুরাগ কাশ্যব তার অভিনয় ক্ষমতা লক্ষ্য করেন এবং অনুরাগ তার সংস্থার সঙ্গে তিনটি চলচ্চিত্রে অভিনয়ের জন্য চুক্তি স্বাক্ষরিত করান।
প্রারম্ভিক জীবন এবং মডেলিং কর্মজীবন
হুমা কুরেশী ২৮ জুলাই ১৯৮৬ সালে জন্মগ্রহণ করেন ভারতের  নয়া দিল্লি শহরে একটি মুসলিম পরিবারে। তার পিতা, সলিম কুরেশী, একজন রেস্টুরেন্ট ব্যবসায়ী, যিনি  একটা রেস্টুরেন্ট চেন চালান (সলিমের); তার মা, আমেনা কোরেশী (একজন কাশ্মীরী), গৃহিণী।   সহ অভিনেতা সাকিব সলিম'সহ, তার তিন ভাই আছে। হুমা কোরেশী যখন শিশু ছিল সেই সময় তার পরিবার, দক্ষিণ দিল্লীর, কলকাজিতে স্থানান্তরিত হয়। তিনি দিল্লীর দিল্লি বিশ্ববিদ্যালয়ের গার্গী কলেজ- থেকে ইতিহাসে তার স্নাতক সম্পন্ন করেন।  পরে, তিনি অ্যাক্ট ১ থিয়েটার গ্রুপে যোগদান করেন এবং কয়েকটি থিয়েটার প্রযোজনায় অভিনয় করেন। এন কে শ্রম ছিলেন তার পরামর্শদাতা এবং অভিনয় শিক্ষক, যিনি উপলব্ধি করেছিলেন যে তিনি কাজ করতে পারেন, তিনি তার থিয়েটারের দিনগুলিতে তার কাছ থেকে অভিনয় করার প্রাথমিক বিষয় শেখেন। তিনি বিভিন্ন এনজিওদের সাথে কাজ করেছেন এবং একটি ডকুমেন্টারি চলচ্চিত্র নির্মাতাকে সহায়তা করেছেন।
২০০৮ সালে তিনি মুম্বইয়ে জংশন নামে একটি চলচ্চিত্রে অভিনয়ের জন্য, অডিশনে অভিনয় করেছিলেন, যা কখনোই তৈরি হয়নি: "আমি কখনো মুম্বাইতে আসার বা অভিনেত্রী হওয়ার কথা ভাবিনি। কিন্তু আমার বন্ধু যখন একটি চলচ্চিত্রে অভিনয়ের সুযোগ পাওয়ার জন্য জংশন নামে একটি চলচ্চিত্রের অডিশনে আমাকে ডেকেছিল, এটি আমাকে চিন্তিত করে। দুঃখজনকভাবে, চলচ্চিত্রটি কখনোই তৈরি হয়নি "। কোরেশী টেলিভিশন বিজ্ঞাপনে হাজির হওয়ার জন্য হিন্দুস্তান ইউনিলিভারের সাথে দুই বছরের চুক্তি স্বাক্ষর করেন। তিনি স্যামসাং মোবাইল (আমির খান), নেরোলাক (শাহরুখ খান), ভিটা মেরি, সাইফুলা অয়েল, মেডমার ক্রিম ও পেয়ারস সোপসহ বিভিন্ন ধরনের পণ্যের প্রচার করেন। একটি স্যামসাং মোবাইল বাণিজ্যিক জন্য দৃশ্যধারনের সময়, পরিচালক অনুরাগ কাশ্যপ তার অভিনয় ক্ষমতা দেখে অভিভূত হন এবং একটি চলচ্চিত্রে তাকে অভিনয় করার জন্য প্রতিশ্রুতি দিয়েছিলেন। কোরেশী স্মরণ করে বলেন: "আমি তাকে বিশ্বাস করি নি। আপনি এই শিল্পের অনেক গল্প শুনতে পান, তাই আমি বিচলিত আত্মার সাথে অপেক্ষা করছিলাম না"। কাশ্যপ তার প্রতিশ্রুতি রাখেন, যদিও তার সাথে তার কোম্পানি অনুরাগ কাশ্যপ ফিল্মস তিনটি চলচ্চিত্রে চুক্তি স্বাক্ষর করেন হুমা কোরেশী।
আত্মপ্রকাশের এবং যুগান্তকারী
হুমা কোরেশী শুরুতে ৭০০ জন প্রার্থীর সঙ্গে একটি অডিশনের মধ্য দিয়ে চক্রী টলেটি পরিচালিত এবং প্রযোজিত একটি তামিল গ্যাংস্টার-থ্রিলার, বিলা ২, চলচ্চিত্রে তার প্রথম চলচ্চিত্রের অভিনয়ের জন্য নির্ধারিত হয়ে ছিলেন। যদিও চলচ্চিত্রটি নির্মানে দেরি হয় এবং মুখ্য মহিলা চরিত্রে অভিনয়ের জন্য তাকে নির্বাচন করা হয়, তবুও কোরেশী অন্য কাজের অঙ্গীকারের জন্য সম্মানের সাথে প্রকল্পটি ছেড়ে দিয়েছিলেন। [14] [15] যখন তাকে জিজ্ঞাসা করা হয় এর জন্য তার কোনও দুঃখ আছে কিনা, তখন তিনি বলেন: "আমার কোনও অনুশোচনা নেই। আমি আশা করি এটি কাজ করেছে, কিন্তু এটা না। আমি এমন কেউ নই যে সবকিছুকে বিদ্রূপ এবং বিলাপ করব, আমি বেশ কিছু দক্ষিণী চলচ্চিত্রে অভিনয় করেছি তাতক্ষণিক ভাবে, কিন্তু আমি যে ধরনের চরিত্র খুঁজছিলাম সেগুলি পাইনি"। [14]
আরও কাজ (২০১৩-১৭)
পরবর্তীকালে কুরেশী অতিপ্রাকৃত থ্রিলার "এক থি ডায়ন" (২০১৩) চলচ্চিত্রে ইমরান হাশমী, কঙ্কনা সেন শর্মা এবং কল্কি কোচলিনের পাশাপাশি একটি জাদুকরের চরিত্রে তাকে নির্বাচন করা হয়। ছবিটিতে জাদুকরের থিমগুলি কঙ্কোনা সেন শর্মার বাবার লেখা একটি ছোট গল্প 'মবভিস ট্রিপস'-এর উপর ভিত্তি করে নির্মিত হয়েছিল। [২9] এটি সমালোচকদের কাছ থেকে মিশ্র প্রতিক্রীয়া পায়, [30] কিন্তু চলচ্চিত্রটি বক্স অফিসে লাভজনক উদ্যোগ হিসেবে প্রমাণিত হয়। এছাড়াও কুরেশীর অভিনয় ভাল ছিল। দি ইন্ডিয়ান এক্সপ্রেস বলে, "কুরেশী মাত্র কয়েকটি ভাল মুহূর্তে আছে, কিন্তু তাদের অধিকাংশই তোলে", যখন কইমই বলে যে "কুরেশী একটি উল্লেখযোগ্য এবং আত্মবিশ্বাসী ভাবে পর্দা উপস্থিতি আছেন"। রাজা সেন বিশেষভাবে মহিলা অভিনয় শিল্পীদের প্রশংসা করেন এবং লিখেছেন, "তিনজন নেতৃস্থানীয় মহিলা অভিনেত্রী তাদের ভূমিকা জন্য চলচ্চিত্রে মধ্যে ক্ষণস্থায়ী ভাবে উপস্থিত হয় ... প্রত্যেকেই ভালো কাজ করে সুসম্মান বজায় রেখে, এবং প্রত্যেকে প্রশংসার দাবিদার।" "এক থি ডায়ানায়" চলচ্চিত্রে অভিনয়ের পর, কুরেশী আর. মাধবনের সাথে ৬০ তম জাতীয় চলচ্চিত্র পুরস্কারের অনুষ্ঠান আয়োজন করেন, চলচ্চিত্র উৎসব অধিদপ্তর কর্তৃক উপস্থাপিত ভারতীয় চলচ্চিত্রের শ্রেষ্ঠ চলচ্চিত্র পুরস্কার (তারপর ২০১২) ভারতের প্রাক্তন রাষ্ট্রপতি প্রণব মুখোপাধ্যায়ের সভাপতিত্বে ৩ মে, ২০১৩ সালে বিজ্ঞান ভবনে অনুষ্ঠিত হয়।
বাংলাবান্ধা ইউনিয়ন
আয়তন
বাংলাবান্ধা ইউনিয়নের আয়তন ৫,১৯৪ একর (২১.০২ বর্গ কিলোমিটার।
অবস্থান
তেঁতুলিয়া উপজেলা সদর থেকে বাংলাবান্ধা ইউনিয়নের দূরত্ব ১২ কিলোমিটার। হিমকন্যা নামে খ্যাত এ ইউনিয়নের কার্যালয়টি পঞ্চগড়-তেঁতুলিয়া-বাংলাবান্ধা জাতীয় মহাসড়কের পাশে সিপাইপাড়া নামক স্থানে অবস্থিত। ত্রিভুজাকৃতির এ ইউনিয়নের দক্ষিণে তিরনইহাট ইউনিয়ন, পূর্বে ভারতের পশ্চিমবঙ্গ রাজ্যের জলপাইগুড়ি জেলা এবং পশ্চিমে মহানন্দা নদীর ওপাড়ে ভারতের দার্জিলিং জেলা অবস্থিত। বাংলাবান্ধা থেকে ভারতের শিলিগুড়ি শহর মাত্র সাত কিলোমিটার এবং দার্জিলিং মাত্র ৬৫ কিলোমিটার দূরে অবস্থিত। আর বাংলাবান্ধা থেকে নেপালের কাঁকরভিটা সীমান্ত মাত্র ৩০ কিলোমিটারের মধ্যে। এন৫ (বাংলাদেশ) জাতীয় মহাসড়কটি বাংলাবান্ধা সীমান্ত হয়ে ভারতে প্রবেশ করেছে।
প্রশাসনিক এলাকা
ওয়ার্ডভিত্তিক এ ইউনিয়নের গ্রামসমূহ হলো:
আঙুরবালা (অভিনেত্রী)
জন্ম ও পরিবার
তার পিতৃদত্ত নাম ছিল প্রভাবতী দেবী। তার জন্ম কলকাতার কাশিপুরে। পিতার নাম বিভূতিভূষণ বন্দ্যোপাধ্যায়। তাঁদের নিবাস ছিল বর্ধমানের ইন্দাসে।
শিক্ষাজীবন
মেধাবী ছাত্রী হিসেবে স্কুলে ছাত্রিবৃত্তি পরীক্ষায় জলপানি লাভ। সঙ্গীত প্রতিভা তার সহজাত। সুকণ্ঠের অধিকারী হওয়ায় শৈশবেই সঙ্গীত সাধনায় আত্মনিয়োগ করেন। সাত বৎসর বয়সে পিতৃবন্ধু অমূল্য মজুমদারের কাছে গানে দীক্ষা। খেয়াল, ঠুংরি, দাদরা ও গজলে একাধিক গুণী ওস্তাদের কাছে তামিল গ্রহণ। কিশোরী বয়সেই গ্রামোফোন কোম্পানি থেকে গানের রেকর্ড প্রকাশ। তার প্রথম গানের রেকর্ড- ' বাঁধ না তরীখানি আমার এ নদীকূলে'। তার সঙ্গীত জীবনের উপর উল্লেখযোগ্য অবদান রাখেন জিৎপ্রসাদ, রামপ্রসাদ মিত্র, ঈষাণ ঠাকুর, জমীরুদ্দিন খাঁ এবং কাজী নজরুল ইসলাম। ঈষাণ ঠাকুরের কাছে কীর্তন, জমীরুদ্দিন খাঁর কাছে গজল ও দাদরা এবং কাজী নজরুল ইসলামের কাছে নজরুল গীতি শিখেন। অজস্র বাংলা, হিন্দি ও উর্দু গানে কণ্ঠদান করেন। তার গাওয়া রেকর্ডের সংখ্যা আনুমানিক পাঁচশত। তার রবীন্দ্র সংগীতের রেকর্ডও আছে। অভিনেত্রী হিসেবেও খ্যাতি অর্জন করেন। মিনার্ভা থিয়েটারের সংগে জড়িত থেকে অসংখ্য নাটকে অভিনয় করেন। তার অভিনীত একটি ছবির পরিচালক ছিলেন কাজী নজরুল ইসলাম। সংগীত শিল্পী হিসাবে বহু রাজা-মহারাজার দ্বারা আমন্ত্রিত হয়েছেন।
মৃত্যু
তিনি ৭ জানুয়ারি ১৯৮৪ সালে মারা যান।
ফিফা ১৮
ফিফা ১৮ হলো একটি ফুটবল আদিখেত্যা ফিফা সিরিজের একটি ভিডিও গেম। এটি তৈরি এবং প্রকাশ করেছে ইএ স্পোর্টস এবং ২০১৭ সালের ২৯শে সেপ্টেম্বর তারিখে মাইক্রোসফট উইন্ডোজ, নিন্টেন্ডো সুইচ, প্লেস্টেশন ৩, প্লেস্টেশন ৪, এক্সবক্স ৩৬০ এবং এক্সবক্স ওয়ানের অন্য প্রকাশ করে হয়। এটি ফিফা ভিডিও গেম সিরিজের ২৫তম ভিডিও গেম। এই গেমের নিয়মিত প্রচ্ছদের কভার তারকা হিসেবে উপস্থিত হয়েছেন রিয়াল মাদ্রিদ ফুটবল ক্লাবের আক্রমণভাগের খেলোয়াড় ক্রিস্তিয়ানো রোনালদো। অন্যদিকে, এই গেমের আইকন সংস্করনের কভার তারকা হিসেবে উপস্থিত হয়েছেন সাবেক ব্রাজিলীয় এবং রিয়াল মাদ্রিদ ফুটবল ক্লাবের ফুটবলার রোনালদো।
ফিফা ১৮ ফ্রস্টবাইট ৩ গেম ইঞ্জিন ব্যবহার করে তৈরিকৃত দ্বিতীয় ফিফা গেম।, যদিও এই গেমের কিছু অংশ তৈরির জন্য অন্য আরেকটি গেম ইঞ্জিন ব্যবহার করা হয়েছে। এই গেমের প্লেস্টেশন ৪ এবং এক্সবক্স ওয়ান সংস্করণে দ্য জার্নি চলমান রাখা হয়েছে, এটি হচ্ছে একটি গল্পভিত্তিক মোড যেটি প্রথম ফিফা ১৭-এ দ্য জার্নি: হান্টার রিটার্নস নামে শুরু হয়েছিল। প্লেস্টেশন ৩ এবং এক্সবক্স ৩৬০ সংস্করণ, ফিফা ১৮: লেগাসি সংস্করণ নামে পরিচিত।
আগা আহমদ আলী
মৌলভী আগা আহমাদ আলী (, আগা আহমদ আলী), (১৮৩৯ - ১৮৭৩) বা আগা আহমদ আলী ইস্পাহানী ছিলেন ১৯ শতকের একজন বাঙালি শিক্ষাবিদ, ইতিহাসবিদ এবং ফার্সি ভাষার পণ্ডিত। ফারসি ছাড়াও তিনি উর্দুতেও কবিতা রচনা করেছেন। তাকে ঢাকা শহরের, এমনকি সমগ্র বাংলার অন্যতম শ্রেষ্ঠ পারস্য পণ্ডিত হিসেবে দেখা হয়। তিনি এশিয়াটিক সোসাইটির পক্ষে বহু গ্রন্থের সম্পাদনা করেছেন। তার রচিত বিখ্যাত উর্দু গ্রন্থ রিসালা-এ-মুখতাসেরুল ইশতেকাক ।
জীবনী
আহমদ আলী নবাব পরিবারের কবি মুন্সি মুতাসিম বিল্লাহর কাছে স্থানীয়ভাবে ফারসি অধ্যয়ন করেন। তিনি ২০০০ টিরও বেশি বইয়ের একটি ব্যক্তিগত গ্রন্থাগার তৈরি করেছিলেন। কথিত আছে যে তিনি ১৮৫৬ থেকে ১৮৬০ সালের মধ্যে ঢাকা শহরে সমস্ত মূল্যবান বই সম্পূর্ণ করেছিলেন।
গালিব মোহাম্মদ হোসেন ইবনে-খালাফ তাবরিজির ফার্সি অভিধান বুরহান-ই-কাতে- এর সমালোচনা করার পর আলী কবি মির্জা গালিবের সাথে একটি সাহিত্য প্রতিযোগিতায় অংশ নেন। জবাবে, আলী তাবরিজির প্রতিরক্ষায় ১৮৬৫ সালে মুয়ায়িদ-ই-বুরহান লিখেছিলেন।
১৮৬৭ সালে, গালিব তেগ-ই-তেজ (تیغ تیز, শার্প ব্লেড) নামে একটি ৩২ পৃষ্ঠার দীর্ঘ উর্দু পুস্তিকা যা আলীর পয়েন্টগুলিকে খণ্ডন করে এবং তাবরিজির বই থেকে আরও কিছু বিষয়ে আপত্তি জানায়। এটি একটি ষোল-প্রশ্নের দীর্ঘ প্রশ্নাবলীর মাধ্যমে শেষ হয় যা নবাব মুস্তফা খান শেফতার তিন ছাত্র আলতাফ হোসেন হালি, সাদাত আলী খান এবং নবাব জিয়াউদ্দিন আহমেদ খানের মাধ্যমে পরোক্ষভাবে উত্তর দিয়েছিলেন।
আলি আবারো গালিবকে চ্যালেঞ্জের জবাব দিলেন, শমসের-ই-তেজতার ( شمشیر تیزتر, শার্পার সোর্ড) কিন্তু তিনি তা তার ছাত্র মৌলভী আবদুস সামাদ ফিদা সিলেটীর নামে প্রকাশ করেছিলেন। গালিবের দুই শিষ্য সৈয়দ মোহাম্মদ বাকির আলি বাকির এবং খাজা সৈয়দ ফখরুদ্দিন হোসেন সুখন প্রস্তাবে সাড়া দেন। ১৮৬৭ সালের এপ্রিল মাসে চারটি কাতা সালের দিল অশোব হাঙ্গামা (হৃদয় বিধ্বংসী লড়াই) হিসাবে সংকলিত হয়েছিল। আলি তখন আবার ফিদার নামে আরেকটি কাতা দিয়ে উত্তর দেন এবং ৫টি সংকলন করে তেজ-ই-তেগতার নামে প্রকাশ করেন।
১৮৬২ সালে, তিনি কলকাতা মাদ্রাসা-ই-আহমদিয়া (নিজের নামে নামকরণ করা এবং আহমদিয়া আন্দোলনের সাথে সম্পর্কিত নয়) প্রতিষ্ঠা করেন। তিনি ১৮৬৪ সালে সংস্কৃত কলেজের অধ্যক্ষ এডওয়ার্ড বাইলস কাওয়েলের পরামর্শ নিয়ে কলকাতা আলিয়া মাদ্রাসায় ফারসি পড়া শুরু করেন। এগুলি ছাড়াও, আলি কাওয়েলের পাশাপাশি হেনরিখ ব্লোকম্যান, আরেকজন নেতৃস্থানীয় ইউরোপীয় প্রাচ্যবিদকেও ফার্সি শিখিয়েছিলেন। বেশ কয়েকজন ছাত্রের সাথে, আলীর সবচেয়ে সিনিয়র শিষ্য ছিলেন মুহাম্মদ আশরাফ এবং ফিদা সিলেটি। আগা আহমদ আলী ১৮৭৩ সালের জুনে যক্ষ্মা রোগে মারা যান, তখন তার বয়স আনুমানিক ৩০-এর কিছু বেশি। তাকে মির্জা সাহেবের লঙ্গরখানার কাছে কবরস্থানে দাফন করা হয়।
লেখনী অবদান
আগা আহমদ আলী এশিয়াটিক সোসাইটির সাথে ঘনিষ্ঠভাবে কাজ করেছেন এবং বিবলিওথেকা ইন্ডিকাতে ব্যাপক অবদান রেখেছেন। তিনি ঐতিহাসিক কাজের উপর বেশ কিছু ভাষ্য লিখেছেন যেমন:
তার আরও কিছু কাজ অন্তর্ভুক্ত:
৪১
৪১ জুলীয় বর্ষপঞ্জীর একটি সাধারণ বছর যেটি রবিবার দিয়ে শুরু। সেই সময়ে এই বছর আউগুস্তুস ও স্যাটার্নিনাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৯৪ বছর; রোম প্রতিষ্ঠার বছর)। এই বছরকে ৪১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
মৃত্যু
40er
রোশনাই গেট
রোশনাই গেট বা "আলোর দরজা" পাকিস্তানের পাঞ্জাবের লাহোরের ওয়াল্ড সিটি লাহোরের তেরোটি গেটের মধ্যে একটি। এটি মুঘল এবং পরবর্তী শিখ আমলে সম্রাট এবং অভিজাতদের লাহোরের প্রধান প্রবেশদ্বার ছিল।
এর বর্ধিত উচ্চতা এবং প্রস্থ সম্রাটদের হস্তীর কাফেলা দ্বারা এটির ব্যবহারের প্রমাণ। যেহেতু একসময় ইরাবতী নদীটি লাহোর দুর্গ এবং বাদশাহী মসজিদের উত্তর দেয়াল বরাবর প্রবাহিত হয়েছিল, তাই যাত্রীদের সহায়তার জন্য রাতের বেলা এই দরজাটি প্রচুর আলোকিত করা হত। এই কারণেই এই গেটটির নামকরণ করা হয়েছে "রোশনাই দরজা" বা "আলোর দরজা" হিসেবে। এটি লাহোরের ফটকগুলির মধ্যে প্রাচীনতম হিসাবে বিবেচিত হয় এবং এটি কেবলমাত্র ফটক যা এটির মূল আকারে সংরক্ষণ করা হয়েছে।
২০২২ জার্মানি ত্রিদেশীয় সিরিজ
২০২২ জার্মানি ত্রিদেশীয় সিরিজ একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের জুন মাসে জার্মানিতে অনুষ্ঠিত হয়। টুর্নামেন্টে স্বাগতিক জার্মানির সঙ্গে অংশগ্রহণ করে অস্ট্রিয়া ও সুইডেন। টুর্নামেন্টের সব ম্যাচ ক্রেফেল্ট শহরের বায়ার উয়ারডিংগ্‌ন ক্রিকেট মাঠে অনুষ্ঠিত হয়।
টুর্নামেন্টের ফাইনালে অস্ট্রিয়াকে হারিয়ে বিজয়ী হয় জার্মানি।
দলীয় সদস্য
সুইডেন দলে অঙ্কিত দুবে, ইমল সুভাক ও সৈয়দ ওয়াকাস হায়দারকে রিজার্ভ খেলোয়াড় হিসেবে রাখা হয়।
পয়েন্ট তালিকা
ফাইনালে উত্তীর্ণ
৪২
৪২ জুলীয় বর্ষপঞ্জীর একটি সাধারণ বছর যেটি সোমবার দিয়ে শুরু। সেই সময়ে এই বছর সিজার ও পিসো-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৯৫ বছর; রোম প্রতিষ্ঠার বছর)। এই বছরকে ৪২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
ভবানীপুর শক্তিপীঠ
ভবানীপুর বাংলাদেশের রাজশাহী বিভাগের বগুড়া জেলার শেরপুরে করতোয়াতটে অবস্থিত সতী মাতা তারার একান্ন শক্তিপীঠের অন্যতম। হিন্দু ভক্তদের জন্য এটি একটি পবিত্র তীর্থস্থান।
ইতিহাস
সত্য যুগে দক্ষ যজ্ঞের পর সতী মাতা দেহ ত্যাগ করলে মহাদেব সতীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করলে বিষ্ণু দেব সুদর্শন চক্র দ্বারা সতীর মৃতদেহ ছেদন করেন। এতে সতী মাতার দেহখন্ডসমূহ ভারতীয় উপমহাদেশের বিভিন্ন স্থানে পতিত হয় এবং এ সকল স্থানসমূহ শক্তিপীঠ হিসেবে পরিচিতি পায়। বিভিন্ন সূত্র মতে, করতোয়াতটের এ ভবানীপুরে সতী মাতা তারার বাম পায়ের অলঙ্কার বা বাম পাঁজর বা ডান চোখ বা বিছানা পড়েছিল বলে জানা যায়। ভবানীপুর বাংলাদেশ তথা ভারতীয় উপমহাদেশের বিখ্যাত শক্তিপীঠসমূহের মধ্যে অন্যতম। জাতি-ধর্ম-বর্ণ নির্বিশেষে দেশ-বিদেশের ভক্তরা সারা বছর এখানে তীর্থে আসেন।
কথিত আছে যে এখানে একদা একজন শাঁখাওয়ালা (শাঁখা নির্মাতা) ভবানীপুর মন্দিরের ধারের গভীর জঙ্গলের পাশের একটি পুকুরের ধার অতিক্রম করছিলেন। এমন সময় সিঁথিতে সিঁদুর দেয়া একটি ছোট মেয়ে তার কাছে গিয়ে বলেছিল যে সে নাটোর রাজবাড়ির রাজকন্যা। সে শাঁখাওয়ালার কাছ থেকে এক জোড়া শাঁখা কিনল এবং বলল যে শাঁখাওয়ালা যেন নাটোরের মহারাণীকে বলেন যে প্রাসাদের একটি নির্দিষ্ট জায়গায় রাখা ঝুড়ি থেকে তার শাঁখার দাম দিয়ে দেন। শাঁখাওয়ালা মেয়েটির বিনীত কথায় মুগ্ধ হয়ে তাকে শাঁখা দিয়ে দিলেন। শাঁখাওয়ালার মুখ থেকে ছোট মেয়েটির কথা শুনে মহারাণী লোকজন ও সেই শাঁখাওয়ালাকে নিয়ে মেয়েটির বলা জায়গায় গেলেন। শাঁখাওয়ালার প্রার্থনা শুনে মা ভবানী সেই শাঁখা-পুকুর থেকে তার দুই হাতের শাঁখা তুলে দেখালেন। মহারানী ও সেখানে উপস্থিত লোকজন এতে বিস্মিত হলেন এবং মা ভবানীর (মা তারার) মহিমা এই উপমহাদেশে ছড়িয়ে পড়ল।
পরবর্তীতে নাটোর রাজপরিবার থেকে এই পুকুরের সংস্কার করা হয় এবং বর্তমানে এই কিংবদন্তির শাঁখা-পুকুরে তীর্থযাত্রীরা স্নান করেন।
শক্তি দেবী ও ভৈরব
এই শক্তিপীঠের শক্তি দেবী অপর্ণা এবং ভৈরব বামেশ (বামন) নামে পরিচিত। তন্ত্রচুড়ামণি তে আছে --
করতোয়াতটে কর্ণে বামে বামনভৈরবঃ।
অপর্ণা দেবতা যত্র ব্রহ্মরূপাকরুদ্রবঃ।।
মন্দির পরিচিতি
চার একর (১২ বিঘা) জমির ওপর প্রাচীর বেষ্টিত মন্দির চত্বর। মূলমন্দির, বেলবরণ তলা, শিব মন্দির ৪টি, পাতাল ভৈরব শিব মন্দির, গোপাল মন্দির, বাসুদেব মন্দির ও নাট মন্দির/আটচালা। উত্তরাংশে সেবা অঙ্গন, পবিত্র শাঁখা পুকুর, স্নানঘাট দুটি, বেষ্টনী প্রাচীরের বাইরে চারটি শিব মন্দির ও একটি পঞ্চমুন্ড আসন।
পূজা/পার্বণ
প্রভাতী ও বাল্যভোগ, দুপুরে পূজা ও অন্নভোগ, সন্ধ্যায় আরতি ও ভোগের ব্যবস্থা আছে। প্রতি দিন মন্দিরে আগত ভক্তরা মিষ্টান্ন ও অন্ন ভোগ দিতে পারেন ও পরে প্রসাদ গ্রহণ করতে পারেন। মাঘী পূর্ণিমা (মাঘ-ফাল্গুন), রাম নবমী (চৈত্র-বৈশাখ), শারদীয় দূর্গাপূজা, দীপান্বিতা শ্যামাপূজা এবং নবান্ন (অগ্রহায়ণ মাসে তিথি অনুযায়ী)।
মন্দির তত্ত্বাবধান
১৯৯১ সাল থেকে ২০১০ সাল পর্যন্ত ভবানীপুর মন্দির সংস্কার, উন্নয়ন ও পরিচালনা কমিটির দ্বারা মা ভবানীর সম্পত্তিসমূহ তত্ত্বাবধানসহ মন্দিরের সমস্ত কর্মকাণ্ড পরিচালিত হয়ে আসছিল। ১৯৭১ সালের ১৬ই ডিসেম্বর মুক্তিযুদ্ধের মাধ্যমে বাংলাদেশ স্বাধীন হওয়ার পূর্বে পাকিস্তান আমলে প্রণয়নকৃত শত্রু সম্পত্তি আইন বা দেবোত্তর বা অর্পিত সম্পত্তি আইন নামক কালো আইনের অপপ্রয়োগের কারণে নাটোরের রানী হতে প্রাপ্ত মা ভবানীর অনেক সম্পত্তি সম্পূর্ণ বেআইনিভাবে বেহাত হয়েছে বা বেহাত হওয়ার উপক্রম হয়েছে যেগুলো পুনরুদ্ধার হওয়া প্রয়োজন। এছাড়া কমিটির প্রাক্তন প্রচার ও প্রকাশনা সম্পাদক সাংবাদিক দীপঙ্কর চক্রবর্তী মা ভবানীর বেদখলকৃত প্রায় ৫০০ একর দেবোত্তর সম্পত্তি উদ্ধারের ব্যাপারে সোচ্চার হওয়ার জন্য গত ০২/১০/২০০৪ তারিখে বিএনপি-জামাত জোট সরকার ক্ষমতায় থাকাকালীন আততায়ীদের হাতে নিহত হওয়ার পর দীর্ঘ প্রায় ১৪ বছর গত হলেও প্রকৃত অপরাধীদের গ্রেফতার করে শাস্তি দেয়ার পরিবর্তে তামাসা করা হয়েছে । ২০০৭ সালের ১৩ই ফেব্রুয়ারি তৎকালীন যৌথ বাহিনী (বিশেষ আইন শৃঙ্খলা বাহিনী) ভক্তদের জন্য নির্মাণাধীন অতিথিশালা ভেঙ্গে ফেলে।